open-index/open-wikipedia-markdown huggingface dataset:
Paavolan tammikko

**Paavolan tammikko** on valtakunnallisesti arvokas lehtoalue, joka se kuuluu valtakunnalliseen lehtojensuojeluohjelmaan. Se sijaitsee Lohjalla Lohjansaaressa. Alueella on Suomen kauneimmaksi mainittu tammi Paavolan tammi.  Tammikko rauhoitettiin luonnonsuojelualueeksi 1994. Tammen ohi kulkevan selvästi merkityn kilometrin mittaisen polun varrella on 15 rastia. Polku alkaa Lohjansaaren vanhan koulun pysäköintialueelta Pietiläntie 23. Alue on osittain yksityisillä mailla.


File:Paavolan tammi 4 - viitoitus.jpg|Viitoitus
File:Paavolan tammi 6 - kyltti.jpg|Opastaulu(teksti luettavissa kuvaa suurentamalla)


## Lähteet

## Aiheesta muualla

* Luontopolun opas
Lohjansaaren koulu

**Lohjansaaren koulu** on lakkautettu vanha koulu Lohjalla Lohjansaaressa. Koulu lakkautettiin vuonna 2014.  Talvisodan aikana koululle tuotiin suojaan äitejä ja lapsia Helsingistä asti.

Koulurakennusta alettiin rakentaa 1898, jolloin koulu perustettiin, ja sen pinta-ala 540 m².

## Lähteet

## Aiheesta muualla
Ashley Lawrence

**Ashley Lawrence** (s. 11. kesäkuuta 1995 Toronto, Ontario) on kanadalainen jalkapalloilija. Hän on pelannut Kanadan naisten maajoukkueessa ennen vuoden 2023 MM-kilpailujen alkua 117 maaottelua ja tehnyt kahdeksan maalia. Hän on ollut saavuttamassa olympiapronssia Rio de Janeirossa 2016 ja voittamassa olympiakultaa Tokiossa 2021. Vuoden 2019 MM-kilpailuissa hän pelasi Kanadan kaikki neljä ottelua alusta loppuun. Hän on pelannut keskikentällä ja puolustajana.

Seuratasolla Lawrence edusti kausina 2017–2023 ranskalaista Paris Saint-Germainia. Hän siirtyi englantilaisseura Chelseaan kesällä 2023.

## Lähteet
Shelina Zadorsky

**Shelina Zadorsky** (s. 24. lokakuuta 1992 London, Ontario, Kanada) on kanadalainen jalkapalloilija. Hän on pelannut Kanadan naisten maajoukkueessa ennen vuoden 2023 MM-kilpailujen alkua 89 maaottelua ja tehnyt niissä neljä maalia. Hän on ollut saavuttamassa olympiapronssia Rio de Janeirossa 2016 ja voittamassa olympiakultaa Tokiossa 2021. Vuoden 2019 MM-kilpailuissa hän pelasi Kanadan kaikki neljä ottelua alusta loppuun. Hän on pelipaikaltaan puolustaja.

Zadorsky edustaa Englannissa naisten Superliigassa pelaavaa Tottenham Hotspuria, jonne hän siirtyi elokuussa 2020 NWSL-seura Orlando Pridesta, aluksi lainalle. Orlandoon hän siirtyi tammikuussa 2018 Washington Spiritistä, jossa hän toimi vuonna 2017 kapteenina. Hän on pelannut myös Australiassa ja Ruotsissa.

## Lähteet
Somersalmi

**Somersalmi** voi tarkoittaa:

* Aili Somersalmi (1891–1962), näyttelijä
* Aune Somersalmi (1902–1984), näyttelijä ja oopperalaulaja
* Urho Somersalmi (1888–1962), näyttelijä
* Yrjö Somersalmi (1885–1929), näyttelijä ja oopperalaulaja
Saltfjellet–Svartisenin kansallispuisto

**Saltfjellet–Svartisenin kansallispuisto** (norjaksi *Saltfjellet-Svartisen nasjonalpark*) sijaitsee Norjassa Nordlandin läänissä. Kansallispuisto levittäytyy Beiarnin, Saltdalin, Ranan, Meløyn ja Rødøyn kuntien alueille. Kansallispuisto on pinta-alaltaa 2 102 neliökilometriä. Kansallispuisto on perustettu vuonna 1989. 

## Lähteet

## Aiheesta muualla
Janine Beckie

**Janine Beckie** (s. 20. elokuuta 1994 Littlejohn, Colorado, Yhdysvallat) on kanadalainen jalkapalloilija. Hän on pelannut Kanadan naisten maajoukkueessa vuoden 2019 MM-kilpailujen päättyessä 60 maaottelua ja tehnyt 25 maalia. Hän on ollut saavuttamassa olympiapronssia Rio de Janeirossa 2016. Vuoden 2019 MM-kilpailuissa hän pelasi Kanadan kaikissa neljässä ottelussa avauskokoonpanossa. Hän on pelipaikaltaan hyökkääjä.

Beckie siirtyi kesällä 2018 englantilaisseura Manchester Cityyn. Aiemmin hän on edustanut Yhdysvalloissa Seattle Soundersia, Houston Dashiä ja Sky Blue FC:tä.

## Lähteet
Macaon historiallinen keskusta

**Macaon historiallinen keskusta** on vanhin osa Kiinan kansantasavallan erityishallintoalue Macaota. Se on Unescon maailmanperintökohde vuodesta 2005.

Macao oli Portugalin hallinnossa 1600-luvun puolivälistä vuoteen 1999, jolloin se siirtyi Kiinan alaisuuteen. Historialliset kadut, yksityiset ja julkiset portugalilaiset ja kiinalaiset rakennukset tarjoavat ainutlaatuisen todistuksen itä- ja länsimaiden esteettisistä, kulttuurisista, arkkitehtuurisista ja teknologisista yhteisvaikutuksista. Alueeseen kuuluu myös linnoitus ja Kiinan vanhin majakka.

## Lähteet

## Aiheesta muualla
Pan Amin lento 923

**Pan Amin lento 923** oli Pan Amin lento Seattlesta Juneauhun 26. lokakuuta 1947, joka törmäsi vuoreen Annette Islandilla Alaskassa. Kaikki 18 matkustajaa ja miehistön jäsentä menehtyivät. Koneen jäänteet löydettiin 31. lokakuuta.

Onnettomuuden syytä ei pystytty selvittämään todisteiden puutteen vuoksi.

## Lähteet
Kokos (yritys)

**Osakeyhtiö Kokos** oli suomalainen Helsingissä 1910–1926 toiminut teknokemian yritys. Yritys valmisti aluksi pesu- ja hienosaippuaa, myöhemmin alettiin valmistaa glyseriiniä, palmuydinöljyä, margariinia palmuöljystä vuodesta 1912 tuotemerkillä *Tarmo* sekä ravintorasvaa tuotemerkillä *Sampo*. Yhtiön tuotemerkkejä olivat myös *Kokos*-pyykkisaippua, *Valko*-pesupulveri ja *Salama*-hankauspulveri.

Oy Kokoksen edeltäjä oli 1894 perustettu *Helsingfors Tvålfabrik*. Kokoksen yksikerroksinen, torniosaltaan nelikerroksinen tehdasrakennus valmistui Sörnäisiin Haapaniemenkatu 6:een vuonna 1912. Yhtiöllä oli tällöin 55 työntekijää. Yhtiön suurin omistaja oli vuoteen 1919 saakka insinööri Johannes Eichinger nuorempi (1865–1960) ja hän oli myös yhtiön toimitusjohtajana 1910-1919. Yhtiön uusiksi omistajiksi tulivat 1919 Valtameri Oy:n omistaneet Juho Kuosmanen ja K. E. Kontro sekä K. J. Grönroos kukin kolmasosan osuudella. Vuonna 1925 yhtiön ostivat  W. E. Lindström ja Eric Uggla ja vuonna 1926 Oy Kokos siirtyi kokonaan Kone Oy:n omistukseen. Yhtiön tehdaskiinteistö toimi Kone Oy:n pääkonepajana vuoteen 1967 saakka. Tehdasta korotettiin yhdellä kerroksella 1928, sisäpihan ympärille valmistui lisärakennuksia 1935–1954 ja pihan kattava teräs- ja lasikate valmistui vuonna 1948. Kokos Oy fuusioitiin Kone Oy:hyn vuonna 1956.

Entisessä Kokos Oy:n tehdaskiinteistössä oli 1980-luvulla muun muassa Libyan suurlähetystö. Vuonna 1985 kiinteistön osti Rakennuskunta Haka joka aikoi purkaa sen. Vuonna 1990 rakennuksen valtasi Oranssi liike joka halusi tilat nuorten toimintatiloiksi. Tehdaskiinteistö suojeltiin lopulta ja siellä on toiminut vuodesta 2000 alkaen Teatterikorkeakoulu. 

## Lähteet
Ånderdalenin kansallispuisto

**Ånderdalenin kansallispuisto** () sijaitsee Norjassa Tromssan läänissä. Kansallispuisto levittäytyy Tranøyn ja Torskenin kuntien alueille. Pinta-alaltaan kansallispuisto on 124,9 neliökilometriä. 

## Lähteet
Jomfrulandin kansallispuisto

**Jomfrulandin kansallispuisto** () sijaitsee Norjassa Telemarkin läänissä. Kansallispuisto levittäytyy Kragerøn kunnan alueelle. Pinta-alaltaan kansallispuisto on noin 117 neliökilometriä. 98 prosenttia kansallispuiston pinta-alasta on merialuetta. Kansallispuisto perustettiin 2016 ja sen viralliset avajaiset pidettiin vuonna 2017.

## Lähteet
Rondanen kansallispuisto

**Rondanen kansallispuisto** (norjaksi *Rondane nasjonalpark*) sijaitsee Norjassa Hedmarkin ja Opplandin läänien alueella. Kansallispuisto levittäytyy Dovren, Selin, Nord-Fronin, Ringebun, Folldalin ja Stor-Elvdalin kuntien alueille. Kansallispuisto perustettiin vuonna 1962 ja sitä laajennettiin vuonna 2003. Pinta-alaltaan kansallispuisto on 963 neliökilometriä.

## Lähteet
Buckeye (Arizona)

**Buckeye** on kaupunki Maricopan piirikunnassa Arizonan osavaltiossa Yhdysvalloissa. Se kuuluu Phoenixin metropolialueeseen. Vuoden 2018 arvion mukaan siellä asui 74&nbsp;370 asukasta. Vuosina 2010–2018 väkiluku nousi 46,2 prosenttia. Kaupungin pinta-ala on 971,9 neliökilometriä.

## Kuvia kaupungista

Tiedosto:Buckeye Arizona seen from the air.jpg|Buckeye ilmasta nähtynä.
Tiedosto:Buckeye-Buckeye Union High School A-Wing-2.JPG|Buckeye Union High School.
Tiedosto:Main Street, Verrado, Buckeye, Arizona, 2007.jpg|Verradon kaupunginosan pääkatu.


## Lähteet

## Aiheesta muualla
Øvre Dividalin kansallispuisto

**Øvre Dividalin kansallispuisto** (, ) sijaitsee Norjassa Tromssan läänissä. Kansallispuisto levittäytyy Målselvin kunnan alueelle. Pinta-alaltaan kansallispuisto on 770 neliökilometriä. Kalottireitti kulkee kansallispuiston läpi. Kansallispuisto on perustettu 1971 ja sitä laajennettiin vuonna 2006.

## Lähteet
Benignus Todilainen

**Benignus Todilainen** (nimi latinan ilmaisusta *hyväntahtoinen*; syntynyt Todissa, Umbriassa, Italiassa, kuollut noin 303) oli pappi, pyhimys ja marttyyri. Pyhimyksestä tiedetään hyvin vähän, mutta hän kärsi marttyyrikuoleman Domitianuksen ja Maximinus Thraxin kristinuskoon kohdistuneissa vainoissa 300-luvun alussa ja haudattiin Todista Vicus Martikseen vievän tien varrelle. Benignus on yksi niistä 140 pyhimyksestä, joita muistetaan Pietarinaukion pylväikössä. Muita samannimisiä pyhimyksiä ovat esimerkiksi kolme piispaa, kuusi marttyyriä, kuusi munkki, skottilainen pappi ja erakko. Hänen jäänteensä asetettiin vuonna 1904 San Silvestron kirkon alttarille vuodelta 1679 peräisin olevaan hopeauurnaan. Pyhimyksen muistopäivää vietetään 13. helmikuuta.

## Lähteet
Ohio City (Ohio)

**Ohio City** on kylä Van Wertin piirikunnassa, Ohion osavaltiossa, Yhdysvalloissa. Sen väkiluku oli vuoden  väestönlaskennassa 705. Ohio City on osa Van Wertin suurkaupunkialuetta. 

## Lähteet
Reinheimenin kansallispuisto

**Reinheimenin kansallispuisto** (norjaksi *Reinheimen nasjonalpark*) sijaitsee Norjassa Opplandin sekä Møren ja Romsdalin läänien alueella. Kansallispuisto levittäytyy Lesjan, Skjåkin, Vågån, Lomin, Norddalin ja Rauman kuntien alueelle. Pinta-alaltaan kansallispuisto 1969 neliökilometriä. Kansallispuisto on perustettu vuonna 2006.

## Lähteet
Holmes & Watson

**Holmes & Watson** on vuonna 2018 ensi-iltansa saanut yhdysvaltalainen toimintakomediaelokuva, jonka on käsikirjoittanut ja ohjannut Etan Cohen. Sen pääosissa ovat Will Ferrell, John C. Reilly, Rebecca Hall, Ralph Fiennes, Rob Brydon, Kelly Macdonald, Lauren Lapkus ja Hugh Laurie. Elokuva seuraa Sherlock Holmesia (Ferrell) ja tohtori Watsonia (Reilly), jotka yrittävät estää professori Moriartya (Fiennes) murhaamasta kuningatar Viktoriaa. 

*Holmes & Watson* sai ensi-iltansa Yhdysvalloissa 21. joulukuuta 2018 ja Suomessa 4. tammikuuta 2019.

*Holmes & Watson* voitti vuoden huonoimmat elokuvat palkitsevassa Golden Raspberry -elokuvapalkintosarjassa neljä sarjaa, jotka olivat ”huonoin elokuva”, ”huonoin sivuroolin esittäjä” (Reilly), ”huonoin esiosa, uudelleenfilmatisointi tai jatko-osa” sekä ”huonoin ohjaaja”.

## Lähteet

## Aiheesta muualla
*
Fernando Chui

**Fernando Chui Sai-on** (; s. 13. tammikuuta 1957) on macaolainen poliitikko, joka on vuodesta 2009 Kiinan kansantasavallan erityishallintoalue Macaon hallintojohtaja. Hän on opiskellut Yhdysvalloissa terveydenhuollon hallintoa ja väitellyt tohtoriksi Oklahoman yliopistossa.

Chui tulee varakkaasta macaolaisesta perheestä, jolla on omistuksia kiinteistö-, matkailu- ja rahoitusalalla.

## Kunnianosoituksia

*  Portugalin ansioritarikunta (Portugali, 2014)

## Lähteet
Femundsmarkan kansallispuisto

**Femundsmarkan kansallispuisto** (norjaksi *Femundsmarka nasjonalpark*) sijaitsee Norjassa Hedmarkin läänin ja Trøndelagin alueilla. Kansallispuisto levittäytyy Engerdalin ja Rørosin kuntien alueille. Pinta-alaltaan kansallispuisto on 597 neliökilometriä. Kansallispuisto on perustettu vuonna 1971 ja sitä laajennettiin vuonna 2003.

## Lähteet
Suokko

**Suokko** voi tarkoittaa:

* Erkki Suokko (1939–2024), jääkiekkoilija
* Jenna Suokko (s. 1995), jääkiekkoilija
* Jorma Suokko (s. 1940), jääkiekkoilija ja jääkiekkovalmentaja
* Seppo Suokko (s 1939), ekonomisti
* Timo Suokko (s. 1960), tietokirjailija
Reunamäki

**Reunamäki** on muun muassa seuraavien suomalaisten henkilöiden sukunimi:

* Ilmari Reunamäki, toimittaja ja ulkomaankirjeenvaihtaja
* Jurek Reunamäki (s. 1986), musiikkituottaja
* Jussi Reunamäki (1975–2020), kosketinsoittaja
* Matti Reunamäki (1940–2023), jääkiekkoilija
* Pauli Reunamäki (1944–2003), suunnistaja.
Super Bowl II

**Super Bowl II** oli järjestyksessään toinen Super Bowl -ottelu. Ottelu pelattiin Miamissa sijaitsevalla Miami Orange Bowl -stadionilla. Ottelun voitti Green Bay Packers, jolle se oli toinen Super Bowl -voitto ja kaikkiaan kolmas NFL-mestaruus. Loppuottelussa Green Bay voitti Oakland Raidersin 33–14. Green Bayn pelinrakentaja Bart Starr valittiin ottelun arvokkaimmaksi pelaajaksi. 

## Lähteet
Herrainmäki

**Herrainmäki** on Tampereella Tampellan kaupunginosassa sijaitseva kallioinen mäki, joka on aikoinaan toiminut Tampellan 
tehtaan johdon asuinalueena. Nykyään se on kaupungin omistama puisto. Herrainmäki on Tampereen ydinkeskustan korkein kohta, ja se on osa valtakunnallisesti merkittävää Tammerkosken teollisuusmaisemaa. Asemakaavassa se on määritelty historiallisesti ja kaupunkikuvallisesti merkittäväksi puistoksi.

Herrainmäkeä reunustaa moderni kerrostaloalue. Mäelle kulkee portaat Tampellan Pellavantorilta. 

## Rakennukset
Herrainmäellä sijaitsee viisi taloa, jotka on rakennettu 1860–1960-luvuilla. Alun perin ne ovat olleet Tampellan insinöörien ja johtajien asuin- ja edustuskäytössä.

## Kasvillisuus
Herrainmäen puistossa on jaloja lehtipuita sekä asuinrakennusten puutarhoista säilyneitä omenapuita ja perinnekasveja. Siellä kasvaa myös luonnonvaraisia keto- ja niittykukkia ja kalliokasveja. Alueen läpi kulkee vuonna 2016 valmistunut Tammerkosken luontopolku.

**Herrainmäen kasveja**

* ahomansikka
* haurasloikko
* heinätähtimö
* hentosavikka
* hiirenhäntä
* hopeahanhikki

* isomaksaruoho
* kallioimarre
* kaukasianmaksaruoho 
* kaukasiantädyke
* keltamaksaruoho
* keltamo

* keltavuokko
* ketohanhikki
* keto-orvokki
* ketotädyke
* kevätkynsimö
* kevättädyke

* kielo
* kissankello
* kivikkoalvejuuri
* kyläkarhiainen
* kyläkellukka
* kylämaltsa

* lehtisammalet
* lehtonurmikka
* lituruoho
* maahumala
* mustakonnanmarja
* mäkiarho

* mäkitervakko
* mäkivirvilä
* niittyhumala
* paimenmatara
* peltotädyke
* persiantädyke

* ruotsinpitkäpalko
* seittitakiainen
* siankärsämö
* sinivuokko 
* tuomi

## Lähteet
Candace Chapman

**Candace Chapman** (s. 2. huhtikuuta 1983 Port of Spain, Trinidad ja Tobago) on kanadalainen jalkapalloilija. Hän pelasi Kanadan naisten maajoukkueessa 114 maaottelua ja teki kuusi maalia. Hän voitti kultaa maanosaliitto CONCACAF:in mestaruuskilpailuissa vuonna 2010 ja saavutti olympiapronssia Lontoossa 2012. Hän oli pelipaikaltaan puolustaja.

Chapman pelasi alle 19-vuotiaiden MM-kilpailuissa vuonna 2002 Kanadan saavuttaessa hopeaa.

## Lähteet
Einar Idman

**Einar Edvard Idman** (12. heinäkuuta 1881 Vaasa  – 29. lokakuuta 1954) oli suomalainen kauppaneuvos (1945), apteekkari ja kosmetiikka-alan yrittäjä. 

Einar Idmanin vanhemmat olivat merikapteeni Johan Edvard Idman ja Hanna Erika Berghell ja puoliso vuodesta 1904 Doris Anna Maria Puustinen. Idman tuli farmaseutiksi 1902, proviisoriksi 1908 ja apteekkariksi 1917, mistä alkaen hän toimi apteekkarina Helsingin Erottajalla. Uransa alkuvuosina 1909–1912 hän työskenteli kemian ja kasvitieteen assistenttina. Suomen farmaseuttisen asioimiston omistaja ja johtaja hän oli 1912–1916, Suomen lääkekasviviljelys- ja keräys -osuuskunnan sekä A. Silfverberg Oy:n johtaja 1915 ja Pohjoismainen kauppakomppania Oy:n johtaja 1917–1918. Idmanilla oli useita alansa luottamustehtäviä.  Hänen yhdessä vaimonsa kanssa jo 1907 perustama Idman & Arvela -yhtiö tuli tunnetuksi kosmetiikka- ja hajuvesialan yrityksenä.

## Lähteet

## Aiheesta muualla
* Kauppaneuvos Einar Idmanin surujuhla. *Helsingin Sanomat*, 4.11.1954, s. 8.
Teemu Grönberg

**Teemu Grönberg** (6. lokakuuta 1907 – 13. heinäkuuta 1981) oli suomalainen toimitusjohtaja ja laulaja joka käytti myös taiteilijanimeä **Teppo Raikko**.

Grönbergin isä oli työnjohtajana Värtsilän rautatehtaalla ja hän meni samaan tehtaaseen työhön jo 13-vuotiaana. Vuonna 1934 vietettiin Värtsilän rautatehtaan 100-vuotisjuhlia joissa presidentti P. E. Svinhufvud oli kutsuvieraana Yleisradion tallentaessa juhlaohjelmaa. Grönberg esitti juhlassa Reppurin laulun aunuksenkarjalan kielellä ja esitys lienee hänen ensimmäinen säilynyt äänitteensä.

Grönberg muutti sitten Helsinkiin jossa hän oli työssä Wärtsilä-yhtymän myyntiosastolla. Hänellä oli tällöin myös mahdollisuus tehdä levytyksiä. Ensimmäiset kahdeksan kappaletta Grönberg levytti Kööpenhaminassa 1938 ja hän teki myöhemmin lisää levytyksiä 1942, 1943, 1944, 1946 ja 1950. Hän levytti ensimmäisenä suomalaisena ruotsalaista alkuperää olevan sävelmän *Kielon jäähyväiset* vuonna 1944 tällä nimellä. Sävelmän olivat levyttäneet aiemmin nimellä Kielon hyvästijättö mm. Wäinö Sola ja Matti Jurva. Grönberg oli mukana myös Heikki Klemetin johtaman Mieskuoro Finlandian Yhdysvaltain matkalla vuonna 1939 jolloin kuoro esiintyi muun muassa New Yorkin maailmannäyttelyssä Suomen osaston avajaisissa ja paluumatkalla Pariisissa ja Berliinissä.

Teemu Grönberg oli Wärtsilän myyntiosaston palveluksessa vuoteen 1966 saakka jolloin hän siirtyi Uuden-Värtsilän sulattimon ja voimalaitosten toimitusjohtajaksi. Grönberg jäi eläkkeelle vuonna 1970.

## Lähteet

## Aiheesta muualla
* Teemu Grönbergin levytyksiä Youtubessa
Chelsea Stewart

**Chelsea Stewart** (s. 28. huhtikuuta 1990 Denver, Colorado, Yhdysvallat) on kanadalainen jalkapalloilija. Hän on pelannut Kanadan naisten maajoukkueessa 44 maaottelua mutta ei ole tehnyt niissä yhtään maalia. Hän on ollut voittamassa maanosaliitto CONCACAF:in mestaruutta vuonna 2010 sekä saavuttamassa olympiapronssia Lontoossa 2012. Hän on pelannut keskikentällä ja puolustajana.

Stewart siirtyi vuonna 2016 Saksaan SC Freiburgin joukkueeseen.

## Lähteet
Carmelina Moscato

**Carmelina Moscato** (s. 2. toukokuuta 1984 Mississauga, Ontario, Kanada) on kanadalainen jalkapalloilija. Hän pelasi Kanadan naisten maajoukkueessa 94 maaottelua ja teki niissä kaksi maalia. Hän voitti kultaa maanosaliitto CONCACAF:in mestaruuskilpailuissa vuonna 2010 ja saavutti olympiapronssia Lontoossa 2012. Hän pelasi keskikentällä ja keskuspuolustajana.

Moscato pelasi seuratasolla Kanadan ja Yhdysvaltojen lisäksi Italiassa, josta hänen vanhempansa ovat kotoisin, Ruotsissa ja Australiassa.

## Lähteet
Kaylyn Kyle

**Kaylyn Kyle** (s. 6. lokakuuta 1988 Saskatoon, Saskatchewan, Kanada) on kanadalainen jalkapalloilija. Hän pelasi Kanadan naisten maajoukkueessa 101 maaottelua ja teki niissä kuusi maalia. Hän voitti kultaa maanosaliitto CONCACAF:in mestaruuskilpailuissa vuonna 2010 ja saavutti olympiapronssia Lontoossa 2012. Hän pelasi myös vuoden 2011 MM-kilpailuissa. Hän oli pelipaikaltaan keskikenttäpelaaja.

Kyle edusti seuratasolla Vancouver Whitecapsiä, Seattle Reigniä, Boston Breakersiä, Houston Dashiä, Portland Thornsia ja Orlando Pridea sekä ruotsalaista Piteå IF:ää.

## Lähteet
Javier Lambán

**Javier Lambán Montañés** (s. 19. elokuuta 1957 Ejea de los Caballeros, Espanja – 15. elokuuta 2025) oli espanjalainen sosialistisen työväenpuolueen poliitikko. Lambán on Aragonian itsehallintoalueen johtaja vuosina 2015–2023. 
 
Javier Lambán toimi Aragonian sosialistisen työväenpuolueen (PSOE–Aragón) pääsihteerinä vuodesta 2012 alkaen. Hän suoritti historian tohtorin tutkinnon Zaragozan yliopistossa. 

## Lähteet
### Viitteet

## Aiheesta muualla
Yrjö Saarenpuu

**Yrjö Saarenpuu** (30. toukokuuta 1901 – 6. heinäkuuta 1919 Palalahti, Tulemajärvi) oli suomalainen Aunuksen retkikuntaan osallistunut vapaaehtoinen 18-vuotias lyseolainen joka teloitettiin sotaretken loppuvaiheissa kun hänen osastonsa miehet olivat ryöstäneet eräästä kirkosta elintarvikkeita ja rahaa.

Iistä kotoisin ollut Yrjö Saarenpuu kävi Oulun lyseota ja hän oli osallistunut Suomen sisällissotaan valkoisten puolella. Aunuksen retkellä hän kuului jääkärikapteeni Kalle Hyppölän johtamaan 1. rykmentin 2. pataljoonaan. Perääntyessään Aunuksesta Suomen rajaa kohti joukko Saarenpuun komppanian miehiä ryösti Vieljärven ortodoksisesta kirkosta nisujauhoa, viiniä ja jonkin verran rahaa. Saarenpuu ei osallistunut ryöstöön vaan oli jäänyt kirkon ulkopuolelle odottamaan sinne menneitä tovereitaan.

Tapahtumasta tehtiin ilmoitus päällystölle ja sen johdosta 27 Vieljärveltä kohti Suomen rajaa tulossa ollutta vapaaehtoista vangittiin. Pidätetyt suljettiin erääseen riiheen jossa he saivat olla ilman ruokaa ja juomaa kahden vuorokauden ajan. Heitä lähdettiin sitten viemään autolla naapurikylään jossa heidät oli määrä kenttäoikeuden tuomion perusteella kaikki ampua kirkonryöstön vuoksi. Paikalle saapui kuitenkin Saarenpuun komppanian päällikkö luutnantti Kallio joka toi tiedon että kylä oli tällä välin joutunut punaisten haltuun. Tuomiota muutettiin nyt niin että ryhmästä määrättiin ammuttavaksi yksi mies, maanviljelijän poika Wilhelm Viktor Ervasti (s. 1900) Oulujoelta ja lisäksi ryhmästä oli ammuttava toinen mies jonka arpa sai määrätä. Saarenpuu nosti kuolonarvan ja kun hän koetti vakuuttaa syyttömyyttään eräs paikalla ollut upseeri löi häntä kasvoihin ja käski pitää suun kiinni. Kuolemantuomiot oli määrännyt pataljoonan komentaja kapteeni Hyppölä.

Tuomiot pantiin täytäntöön Palalahdella 6. heinäkuuta, ampujina oli pataljoonan 3. komppanian miehiä. Saarenpuu kirjoitti omaisilleen edellisenä päivinä kirjeen joka julkaistiin myöhemmin sanomalehdissä. 

Varatuomari Ahmavaara kuulusteli myöhemmin Suomeen palanneita luutnantti Kallion komppanian miehiä ja Saarenpuun lähimpiä tovereita. Kertomuksista ilmeni Saarenpuun syyttömyys ja lisäksi kapteeni Hyppölä ei ollut antanut Saarenpuun tovereiden tuoda Saarenpuun ruumista kotimaahan. 

## Kirjallisuutta
* Jouko Vahtola : *Yrjö Saarenpuu Iistä – Aunuksen sodan nuori uhri*. Historian Viesti 1/1996. s. 45–51

## Lähteet

## Aiheesta muualla
* Vahtola, Jouko: Saarenpuu, Yrjö. Kansallisbiografia-verkkojulkaisu. Studia Biographica 4. Helsinki: Suomalaisen Kirjallisuuden Seura, 1997- (viitattu 7.10.2018) 
* Eräs ikävä tapaus Aunuksen retkeltä, Aamulehti 03.08.1919, nro 175, s. 5, Kansalliskirjaston digitaaliset aineistot
* Vieläkin vähän selvitystä Yrjö Saarenpuun ampumisesta (kapteeni Hyppölän yleisönosastokirjoitus) Aamulehti 21.09.1919 nro 217, s. 10, Kansalliskirjaston Digitoidut aineistot
Lauren Sesselmann

**Lauren Sesselmann** (s. 14. elokuuta 1983 Stevens Point, Wisconsin, Yhdysvallat) on kanadalainen jalkapalloilija. Hän on pelannut Kanadan naisten maajoukkueessa 46 maaottelua mutta ei ole tehnyt yhtään maalia. Hän saavutti olympiapronssia Lontoossa 2012. Hän kuului Kanadan mestarijoukkueeseen Pan-Amerikan kisoissa vuonna 2011. Hän sai Kanadan kansalaisuuden vuonna 2010 ja pelasi Kanadan maajoukkueessa ensimmäisen kerran vuonna 2011.

Sesselmann on edustanut seuratasolla muun muassa Sky Blue FC:tä, Atlanta Beatiä, FC Kansas Cityä, Houston Dashiä ja Santa Clarita Blue Heatiä.

## Lähteet
Kiinan tulvat 1931

**Kiinan tulvat 1931** olivat yksi Kiinan pahimmista luonnonmullistuksista. Ne syntyivät Keski-Kiinan alueella ja vaikuttivat noin 52 miljoonan ihmisen elämään, surmaten heistä mahdollisesti noin kaksi miljoonaa.

Pahimmin tulvivia jokia olivat Jangtse, Huaijoki, Keltainenjoki ja Keisarinkanava. Ongelmia oli myös niin etelässä kuin Helmijoki ja niin pohjoisessa kuin Songhua ja Jalu, jotka virtaavat Koreaan päin.

Osa uhreista kuoli hukkumalla tai murskaantui vedessä ajelehtivien tavaroiden alle, mutta osa sai veden levittämiä kulkutauteja tai kuoli nälkään tulvien tuhottua ruokahuollon.

Tulvien syynä pidetään epäsuotuisan sään ja huonon suunnittelun yhdistelmää. Jokien varrelle rakennetut penkereet estivät veden leviämisen normaaleille tulvaniityille, ja kuivaa kautta seurasi pitkä sateinen jakso.

## Lähteet
Kelly Parker

**Kelly Parker** (s. 8. maaliskuuta 1981 Regina, Saskatchewan, Kanada) on kanadalainen jalkapalloilija. Hän pelasi Kanadan naisten maajoukkueessa 40 maaottelua ja teki niissä kolme maalia. Hän saavutti olympiapronssia Lontoossa 2012. Hän pelasi myös vuoden 2011 MM-kilpailuissa ja voitti kultaa saman vuoden Pan-Amerikan kisoissa. Hän oli pelipaikaltaan keskikenttäpelaaja.

Parker edusti seuratasolla muun muassa Sky Blue FC:tä, Western New York Flashiä ja Atlanta Beatiä sekä saksalaista SC Freiburgia.

## Lähteet
Rannalla

**Rannalla** voi tarkoittaa ainakin seuraavia:

* ”Rannalla”, Alvar Cawénin maalaus vuodelta 1912
* *[[Rannalla (romaani)|Rannalla]]* (*On Chesil Beach*), Ian McEwanin romaani vuodelta 2007
* *[[Rannalla (vuoden 1915 elokuva)|Rannalla]]* (*By the Sea*), Charles Chaplinin elokuva vuodelta 1915
* *[[Rannalla (vuoden 2017 elokuva)|Rannalla]]* (*On Chesil Beach*), McEwanin romaaniin perustuva elokuva vuodelta 2017
* *[[Rannalla (albumi)|Rannalla]]*, Taiskan kokoelma-albumi vuodelta 2000
* ”Rannalla”, Vesa Tuomen säveltämä tango vuodelta 1989.
Eero Permi

**Eero Pietari Permi** (vuoteen 1935 Prami, 29. maaliskuuta 1914 Raahe – 26. huhtikuuta 1990 Raahe) on ollut suomalainen pappi ja kirjailija.

## Perhetaustat
Permin isä oli tullimies Waltteri Alfred Prami ja äiti Selma Kustaava Sillanpää. Suvulla oli merimiestausta. Hän avioitui kansakoulunopettaja Katri Elisabet Rädyn (k. 1984) kanssa. Perheeseen syntyivät Jaakko, Jussi ja Sisko. Jäätyään leskeksi hän avioitui nuorisonohjaaja Aino Tuikkalan kanssa.

## Opinnot
Permi suoritti ylioppilastutkinnon 1934 Raahen keskikoulun jatkoluokilta. Hän opiskeli teologiaa Helsingin yliopistossa ja valmistui sacri ministerii candidatukseksi 1938. Papiksi hänet vihittiin samana vuonna. Pastoraalitutkinnon hän suoritti 1943 ja ylemmän pastoraalitutkinnon 1951.

## Työura
Permin työura aukeni Raahen ja Saloisten ylimääräisen papin virassa 1938. Vastaavassa virassa hän toimi Sotkamossa 1938–1939, Sumiaisissa 1941 sekä Paltamossa 1944–1948. Kuopion hiippakunnan pyhäkoulupapin tehtävässä hän oli 1948–1950 sekä Viekijärven ylimääräisenä pappina 1950–1951. Himangan kirkkoherrana Permi toimi 1951–1954 ja Raahen kirkkoherrana 1954–1977, jolloin hän jäi eläkkeelle.

Sivutoimenaan Permi toimi Kainuun kristillisen kansanopiston opettajana 1945–1948. Edelleen hän oli Raahen rovastikunnan Iääninrovastina 1956–1970, Oulun tuomiokapitulin asessorina 1957–1963 sekä kirkolliskokousedustajana 1958, 1963, 1965, 1968 ja 1971.

## Arvonimet ja ansiomerkit
Permille on myönnetty rovastin arvo. Sotilasarvoltaan hän oli yliluutnantti ja ansioistaan hänelle myönnettiin ansiomerkit VR 4 II. k., VR 4. ja SVR J 1.

Raahen Pekka -kunniakansalaisuus Permille myönnettiin 1987. Raahen Pekka on henkilö, joka on toiminut pitkään jollakin kulttuurin tai kotiseututyön alueella. Hän on tunnettu raahelainen tai tuo ulkoraahelaisena tunnetuksi myönteisesti kotiseutuaan.

## Kirkon kaunistus
Raahen seurakunnan pitkäaikainen suntio Martta Keränen oli testamentannut omaisuutensa kirkon kaunistusrahastoon. Eero Permi ideoi kalastaja-aiheen 70-vuotispäivillään lasimaalaukseksi. Kuorin eteläpuoleiseen ikkunaan vuonna 1988 valmistui taiteilija Matti Lammen suunnittelema ja lasitusliike Wuorio Oy:n tekemä lasimaalaus "Minä teen teistä ihmisten kalastajia." Keräsen testamentti toteutui lasimaalauksena.

## Kirjoista
Permin kirjoittamista teoksista on Raahen murteella kirjoitettu *Suomen Helemi : muistelmia vanahan ja vähä uuvvemmanki Raahen ajoilta.*

## Teoksia
* *Jumalan sana ja saarna : synodaalikirjoitus Oulun hiippakunnan pappeinkokoukseen 1957.* Oulun hiippakunta, 1957.
* F. B. A. Orkamaa, *Uskon sana : Suomen pappien katekismussaarnoja Martti Lutherin Vähän katekismuksen johdolla.* Kirjoittajat: F. B. A. Orkamaa, Eero Permi, Antero Juntumaa. Karisto, 1958.
* *Suomen helemi : muistelmia vanahan ja vähä uuvvemmanki Raahen ajolta.* Pohjoinen, 1982
**Aika on olla vaiti ja aika puhua : eläkepapin puheita ja saarnoja.* Pohjoinen, 1984.
* *Minä uskon.* Herättäjä-yhdistys, 1986.

## Lähteet
Emily Zurrer

**Emily Zurrer** (s. 12. heinäkuuta 1987 Vancouver, Brittiläinen Kolumbia, Kanada) on kanadalainen jalkapalloilija. Hän on pelannut Kanadan naisten maajoukkueessa 82 maaottelua ja tehnyt kolme maalia. Hän on ollut voittamassa maanosaliitto CONCACAF:in mestaruutta vuonna 2010 sekä saavuttamassa olympiapronssia Lontoossa 2012. Hän on pelannut myös Pekingin olympialaisissa 2008 ja vuoden 2011 MM-kilpailuissa. Hän on pelipaikaltaan puolustaja.

Seuratasolla Zurrer on pelannut kotimantereensa lisäksi myös Saksassa SG Essen-Schönebeckissä sekä Ruotsissa Dalsjöforsin ja Jitexin joukkueissa.

## Lähteet
Erin McLeod

**Erin McLeod** (s. 26. helmikuuta 1983 St. Albert, Alberta, Kanada) on kanadalainen jalkapalloilija, pelipaikaltaan maalivahti. Hän on pelannut Kanadan naisten maajoukkueessa 116 maaottelua. Hän on ollut saavuttamassa olympiapronssia Lontoossa 2012. Hän on pelannut myös Pekingin olympialaisissa 2008 sekä kolmissa MM-kilpailuissa vuosina 2007, 2011 ja 2015. Vuoden 2016 olympialaiset Riossa jäivät häneltä väliin pahan polvivamman vuoksi.

McLeod pelasi alle 19-vuotiaiden MM-kilpailuissa vuonna 2002 Kanadan saavuttaessa hopeaa.

Seuratasolla McLeod on pelannut kotimantereensa lisäksi myös Ruotsissa Dalsjöforsissa, Rosengårdissa ja Växjössä, Saksassa Jenan ja Sandin joukkueissa sekä Islannissa Stjarnanissa.

McLeodin puoliso on jalkapalloilija Ella Masar.

## Lähteet

## Aiheesta muualla
Dolores Delgado

**Dolores Delgado García** (s. 1962 Madrid) on espanjalainen poliitikko. Delgado on Espanjan oikeusministeri kesäkuusta 2018 lähtien.

Aiemmin Delgado toimi 25 vuoden ajan Espanjan valtakunnallisen ylioikeuden (*Audiencia Nacional*) syyttäjänä. Hän työskenteli huumeiden laittoman kaupan ja ETAn terrorismin parissa. Hän oli jihadismi-terrorismin koordinoiva syyttäjä.

Vuonna 2007 Delgado toimi syyttäjänä Argentiinan entisen upseerin Adolfo Scilingon oikeusjutussa, jossa tämä tuomittiin vankeuteen rikoksesta ihmisyyttä vastaan. Vuonna 2013 Delgado vastusti Hervé Falcianin luovutusta Sveitsiin. 

Delgado on suorittanut oikeustieteen tutkinnon. 

## Lähteet
### Viitteet

## Aiheesta muualla
Brittany Timko

**Brittany Timko Baxter** (o.s. **Timko**, s. 5. syyskuuta 1985 Vancouver, Brittiläinen Kolumbia, Kanada) on kanadalainen jalkapalloilija. Hän on pelannut Kanadan naisten maajoukkueessa 132 maaottelua ja tehnyt viisi maalia. Hän on saavuttanut olympiapronssia Lontoossa 2012. Hän on pelannut myös Pekingin olympialaisissa 2008 sekä vuosien 2003, 2007 ja 2011 MM-kilpailuissa. Hän oli voittamassa Pan-Amerikan kisojen mestaruutta vuonna 2011. Ensimmäisen aikuisten maaottelunsa hän pelasi 16-vuotiaana vuonna 2002. Hän on pelipaikaltaan puolustaja.

Seuratasolla Timko Baxter on edustanut Vancouver Whitecapsia, australialaista Melbourne Victorya, ruotsalaista Piteå IF:ää, saksalaista SG Essen-Schönebeckiä sekä vuodesta 2014 Seattle Soundersia.

## Lähteet
Bolsenanjärvi

**Bolsenanjärvi** () on Keski-Italiassa Latiumin alueen pohjoisosassa sijaitseva kraatterijärvi. Muodoltaan soikeaa järveä ympäröi Volsinin vuoristo. Nimensä järvi on saanut Bolsenan pikkukaupungilta, joka sijaitsee järven koillisrannalla.

Bolsenanjärven seutu oli aikoinaan vulkaanisesti aktiivista. Järvi syntyi arviolta 300&nbsp;000 vuotta sitten kalderaan eli tulivuoren romahtamisen muodostamaan kulhomaiseen tuliperäiseen muodostumaan.

Bolsenanjärven ainoa laskujoki on järven etelärannasta alkava Marta, joka johtaa Tyrrhenanmereen. Joen suussa sijaitsee pikkukaupunki, jonka nimi on niin ikään Marta. Bolsenanjärvellä on kaksi pienehköä saarta: Isola Bisentina (17 ha) lännessä ja Isola Martana (10 ha) etelässä. Bisentinan saaren asutushistoria ulottuu etruskien ja roomalaisten aikakauteen.

Bolsenanjärveä reunustavat kunnat ovat koillisesta myötäpäivään Bolsena, Montefiascone, Marta, Capodimonte, Gradoli, Grotte di Castro ja San Lorenzo Nuovo.

Bolsenanjärven ympäristö on DOC-viinien Est! Est!! Est!!! ja "Aleatico di Gradoli" viljelyseutua.

## Lähteet

## Aiheesta muualla
USCYBERCOM

**U.S. Cyber Command** **(USCYBERCOM)** on Yhdysvaltain puolustusministeriön alainen asevoimien sotatoimialueen päämaja (COCOM; Unified Combatant Command).

USCYBERCOM suunnittelee, koordinoi ja ohjaa puolustushallinnon tietoverkkojen toimintaa ja puolustusta. Tehtävänä on myös valmistautua ja suunnitteilla sotilaallisia kyberoperaatioita, jotta varmistetaan Yhdysvaltain ja liittoutuneiden toimikyky.

**U.S. Cyber Command** (USCYBERCOM) sijaitsee Fort Meadessa, Marylandin osavaltiossa. Se on Yhdysvaltain 10. sotatoimialueen päämaja. Kenraali Keith Alexander nimitettiin vuonna 2009 johtamaan U.S. CYBERCOM -yksikköä, joka vastaa Yhdysvaltojen sotilaallisista kyberoperaatioista. 

## Yksiköt
* 2nd Army - U.S. Army Cyber Command (ARCYBER) 
* 24th Air Force - Air Forces Cyber (AFCYBER) 
* U.S. Tenth Fleet - Fleet Cyber Command (FLTCYBER)
* U.S. Marine Corps Forces Cyberspace Command (MARFORCYBER)

## Lähteet

## Aiheesta muualla
*https://www.cybercom.mil
Jonelle Filigno

**Jonelle Filigno** (s. 24. syyskuuta 1990 Mississauga, Ontario, Kanada) on kanadalainen jalkapalloilija. Hän on pelannut Kanadan naisten maajoukkueessa 71 maaottelua ja tehnyt 11 maalia. Hän on ollut voittamassa maanosaliitto CONCACAF:in mestaruutta vuonna 2010 sekä saavuttamassa olympiapronssia Lontoossa 2012. Hän on ollut mukana myös Pekingin olympialaisissa 2008 sekä vuosien 2011 ja 2015 MM-kilpailuissa. Hän on pelipaikaltaan hyökkääjä.

## Lähteet
PATH (ympäristömuuttuja)

**PATH** eli hakupolku on useissa käyttöjärjestelmissä käytetty ympäristömuuttuja, jossa määritellään joukko hakemistoja, joissa suoritettavat ohjelmat sijaitsevat. Yleensä jokaisella suoritettavalla prosessilla tai käyttäjän istunnolla on oma PATH-asetus.

PATH on muun muassa Unix-tyylisissä käyttöjärjestelmissä, DOS:ssa, OS/2:ssa sekä Microsoft Windowsissa.

## Historia
Multics kehitti ajatuksen hakupolusta. Varhainen Unix shell haki ohjelmia vain `/bin` hakemistosta, mutta Version 3 Unix aikana hakemisto oli liian suuri ja siten `/usr/bin` ja hakupolusta tuli osa käyttöjärjestelmää.

## Unix ja Unix-tyylisyys
POSIX ja Unix-tyylisissä käyttöjärjestelmissä, **<code>$PATH</code>** muuttuja on määritelty listana yhdestä tai useammasta hakemistosta puolipisteellä (`:`) eroteltuna. Hakemistot `PATH`-muuttujassa ei ole tarkoitettu escapettavaksi, mikä tekee siitä mahdotonta, että puolipiste `:` olisi hakemiston nimessä.

## Lähteet
Thomas Watson

**Thomas Watson** voi tarkoittaa ainakin seuraavia:

* Thomas Watson (k. 1592), englantilainen runoilija
* Thomas A. Watson (s. 1968), brittiläinen poliitikko, työväenpuolueen varapuheenjohtaja
* Thomas A. Watson (1854–1934), yhdysvaltalainen keksijä, Alexander Graham Bellin assistentti
* Thomas E. Watson (1856–1922), yhdysvaltalainen poliitikko, populistisen puolueen varapresidenttiehdokas 1896
* Thomas E. Watson (1892–1966), yhdysvaltalainen merijalkaväen kenraali
* Thomas J. Watson (1874–1956), yhdysvaltalainen liikemies, IBM:n hallituksen puheenjohtaja
* Thomas J. Watson Jr. (1914–1993), yhdysvaltalainen liikemies
Väliaikainen tiedosto

**Väliaikaiset tiedostot** (**.TMP**) ovat tiedostoja, jotka on luotu säilyttämään dataa siihen asti, kunnes uusi tiedosto on luotu. Tietokoneohjelmat luovat niitä itsenäisesti eri tarkoituksiin. Niiden tarpeellisuus perustuu sellaisiin tilanteisiin, joissa ohjelma ei voi varata tarpeeksi muistia tehtävillensä tai joissa ohjelma toimii sellaisen tietomäärän kanssa, joka vaatii arkkitehtuuria suuremman osoiteavaruuden. Ohjelmat käyttävät väliaikaisia tiedostoja myös prosessien välisenä kommunikaatioon.

## Apumuisti
Modernit käyttöjärjestelmät hyödyntävät näennäismuistia, mutta dataa erityisesti vaativat sovellukset (esim. videonmuokkausohjelmat) voivat joutua luomaan väliaikaistiedostoja.
Matthias Schoenaerts

**Matthias Schoenaerts** (s. 8. joulukuuta 1977 Antwerpen, Belgia) on belgialainen näyttelijä, elokuvatuottaja ja graffititaiteilija. Hän on näytellyt kansainvälisellä urallaan niin hollanniksi, ranskaksi kuin englanniksikin.

## Ura
Hänen ensimmäinen roolinsa oli 13-vuotiaana elokuvassa *Punapappi Adolf Daens* (*Daens*, 1992), joka oli Belgian sen vuoden Oscar-ehdokas parhaimmaksi vieraskieliseksi elokuvaksi. Hänen muita tunnettuja elokuvia ovat *[[Black Book]]* (*Zwartboek*, 2006), *[[Painajainen Antwerpenissa]]* (*Linkeroever*, 2008), *[[Luihin ja ytimiin (elokuva)|Luihin ja ytimiin]]* (*De rouille et d’os*, 2012), *[[Blood Ties (vuoden 2013 elokuva)|Blood Ties]]* (2013), *[[Ranskalainen sarja (elokuva)|Ranskalainen sarja]]* (*Suite Française*, 2014), *[[Kaukana maailman menosta]]* (*Far from the Madding Crowd*, 2015), *[[Tanskalainen tyttö (elokuva)|Tanskalainen tyttö]]* (*The Danish Girl*, 2015) ja *[[Red Sparrow]]* (2018). Hän on näytellyt useissa televiosarjoissa, kuten Suomessakin Ylellä nähdyssä *Viinakeisarin salaisuus* (*De smaak van De Keyser*, 2008–2009). Näyttelijäntyön lisäksi hän on tehnyt graffititaidetta 16-vuotiaasta asti. Hän on myös toiminut Louis Vuittonin vaatemallina.

## Yksityiselämä
Hän syntyi Antwerpenissä flaamilaiseen perheeseen. Hänen isänsä Julien Schoenaerts (1925–2006) oli näyttelijä, ja hänen äitinsä Dominique Wiche (1953–2016) oli vaatteiden suunnittelija, kääntäjä ja ranskan kielen opettaja. Hän kasvoi kaksikieliseksi (hollanti, ranska). 

## Lähteet

## Aiheesta muualla
* Matthias Schoenaertsin Instagram-fanisivut
Kimoa

**Kimoa** on espanjalainen vaatteiden ja asusteiden jälleenmyyjä, jonka pääkonttori sijaitsee Espanjassa. Brändin on perustanut espanjalainen Formula 1 -kuljettaja Fernando Alonso.

Kimoa toimii ja myy tuotteita nettikaupan välityksellä yli 150 maahan. Yhtiö myy esimerkiksi paitoja, uimapukuja, villapaitoja, kenkiä, aurinkolaseja ja hattuja.

## Sponsorointi
Kimoasta tuli tammikuussa 2018 McLarenin sponsori monivuotisella sopimuksella.

Kimoan logo näkyi esimerkiksi McLarenin autossa.

## Lähteet
Lucile Desmoulins

**Lucile Desmoulins** (o.s. **Duplessis**; 1771 lähellä Pariisia – 13. huhtikuuta 1794 Pariisi) oli Ranskan vallankumouksen aikaisen poliittisen vaikuttajan Camille Desmoulinsin vaimo, joka tuomittiin kuolemaan ja teloitettiin miehensä oikeudenkäynnin yhteydessä.

Lucile Duplessis’n isä oli varakas ja korkea virkamies Ranskan valtiovarainministeriössä. Hän nai joulukuussa 1790 itseään kymmenen vuotta vanhemman asianajaja Camille Desmoulinsin, joka oli vallankumouksen jälkeen kohonnut tunnetuksi lehtimieheksi ja poliittiseksi kirjailijaksi. Heille syntyi vuonna 1792 yksi poika, Horace. Lucile tunsi miehensä kautta jakobiinien tärkeimmät johtajat ja emännöi joskus näiden kokouksia.

Kun Camille Desmoulins vangittiin Maximilien Robespierren määräyksestä 30. maaliskuuta 1794, Lucile teki kaikkensa, jopa vedoten henkilökohtaisesti Robespierreen, saadakseen miehensä vapautettua. Myös Lucile vangittiin 4. huhtikuuta, kun Louis Antoine de Saint-Just syytti häntä vastavallankumouksellisen vankilakapinan suunnittelusta. Tämän jälkeen Camille Desmoulins, hänen vaikutusvaltainen liittolaisensa Georges Danton ja joukko heidän tukijoitaan tuomittiin kuolemaan käyttämällä todisteena väärennettyä asiakirjaa, jonka mukaan Lucile olisi juonitellut tasavaltaa vastaan. Camille teloitettiin giljotiinilla 5. huhtikuuta, Lucile 13. huhtikuuta. Samassa yhteydessä Lucilen kanssa teloitettiin myös aiemmin teloitetun Desmoulinsin poliittisen vastustajan Jacques Hébertin leski.

## Lähteet
Robyn Gayle

**Robyn Gayle** (s. 31. lokakuuta 1985 Toronto, Ontario, Kanada) on entinen kanadalainen jalkapalloilija. Hän pelasi Kanadan naisten maajoukkueessa 81 maaottelua ja teki niissä kaksi maalia. Hän voitti kultaa maanosaliitto CONCACAF:in mestaruuskilpailuissa vuonna 2010 ja saavutti olympiapronssia Lontoossa 2012. Hän pelasi myös Pekingin olympialaisissa 2008 sekä vuosien 2007 ja 2011 MM-kilpailuissa. Hän oli pelipaikaltaan puolustaja.

Gayle edusti seuratasolla Ottawa Furya, Vancouver Whitecapsia ja Washington Spiritiä.

## Peliura

### Seuraura
Gayle liittyi National Women's Soccer Leaguessa pelaavaan Washington Spiritiin 11. tammikuuta 2013.

### Kansainvälinen ura
Gayle edusti Kanadaa vuosien 2007, 2011 ja 2015 FIFA:n naisten MM-kisoissa sekä vuosien 2008 ja 2012 kesäolympialaisissa. Hän kuului Kanadan kultaa voittaneeseen joukkueeseen Meksikon Guadalajarassa pidetyissä Pan Amerikan kisoissa 2011. Hän voitti pronssimitalin osana Kanadan jalkapallomaajoukkuetta vuoden 2012 olympialaisissa, kun Kanada voitti pronssiottelussa Ranskan 1-0.

## Lähteet
George Smith

**George Smith** -nimisiä henkilöitä ovat:

*George Smith (1840–1876), brittiläinen assyriologi
*George Smith (1876–1915), brittiläinen köydenvetäjä
*George Albert Smith (1864–1951), brittiläinen keksijä
*George Albert Smith (1870–1951), mormonikirkon presidentti 1943–1951
*George E. Smith (1930–2025), yhdysvaltalainen fyysikko, Nobelin fysiikanpalkinnon saaja
*George P. Smith (s. 1941), yhdysvaltalainen biokemisti, Nobelin kemianpalkinnon saaja.
Aleksanteri Roomalainen

**Pyhä Aleksanteri Roomalainen** oli kristitty pyhimys ja marttyyri. Hänen kuolinpäivänsä on tuntematon, mutta hänen kerrotaan kristityksi julistautumisensa jälkeen menehtyneen marttyyrinä Italian Roomassa 38 seuralaisen kanssa, joiden nimiä ei myöskään tiedetä. Pyhimyksen muistopäivää vietetään 9. helmikuuta. Bollandistit uskovat Aleksanteri Roomalaisen olevan identtinen Kreikan Kyproksen Solissa kuolleen Aleksanterin kanssa, jota muistetaan myös 9. helmikuuta.

## Lähteet
Luterilainen kirkko Afrikassa – Beninin synodi

**Luterilainen kirkko Afrikassa - Beninin synodi** () on luterilainen kirkko, joka toimii Beninissä. Kirkon jäsenmäärä on noin 400.

## Historia
Kirkon historia alkaa vuodesta 1996, jolloin Ghanan evankelis-luterilainen kirkko aloitti Beninissä lähetystyön yhdysvaltalaisen Missouri-synodin tukemana. Beniniin yritettiin jo aiemmin perustaa tunnustusluterilaista kirkkoa, mutta ELA-SBe perustettiin vasta 2012 ja rekisteröitiin virallisesti 2014.

## Nykytilanne
Kirkolla on viisi seurakuntaa ympäri Beniniä, joissa on noin 400 jäsentä. Kirkko kuuluu Kansainväliseen luterilaiseen neuvostoon.

## Lähteet
Bonneville (Haute-Savoie)

**Bonneville** on kunta itäisessä Ranskassa Haute-Savoien departementissa Auvergne-Rhône-Alpesin alueella. Kunta sijaitsee Arvejoen rannalla, noin 30 kilometriä Geneven kaupungista kaakkoon.

Kunnan nähtävyyksiä on 1200-luvulla rakennettu linna Château de Bonneville. Se on tyypillinen savoijiainen puolustuslinna. Ne rakennettiin säännöllisen neliön muotoiseksi, jonka jokaisessa kulmassa oli sylinterimäinen torni. Linnan torneista vain kaksi on säilynyt. Linna muutettiin vankilaksi 1500-luvulla, jollaisena se toimi toisen maailmansodan loppuun saakka.

## Tunnettuja kuntalaisia
*Antoine Dénériaz (s. 1976), alppihiihtäjä
*Karine Ruby (s. 1978), lumilautailija

## Aiheesta muualla

## Lähteet
Kameraseura (yhdistys)

**Kameraseura** on Helsingissä toimiva valokuvauksen harrastajien yhdistys, joka on perustettu 1921 nimellä Helsingin Amatööri-valokuvaajat ry (HAV).

Seuralla on noin tuhat jäsentä, ja se on alan suurin Suomessa. Seura järjestää koulutusta, kilpailuja ja näyttelyitä sekä jakaa stipendejä. Seura julkaisi vuosina 1950–2024 ''Kamera''-lehteä ja on julkaissut myös valokuvakirjoja. Seuran piirissä on toimii erilaisia valokuvauksen kerhoja.

Seuran ensimmäinen puheenjohtaja oli Erland Piirinen. Seuran ”virallinen äänenkannattaja” oli vuosina 1926–1931 HAV:n toimittama ja Suomen Valokuvakauppiaiden yhdistyksen kustantama Valokuvaus-lehti. Seuran nimi muuttui 1929 Kameraseura ry:ksi (KS). Seura on yksi vuonna 1932 perustetun Suomen kameraseurojen liiton  (SKsL) perustajajäsenistä.

## Lähteet
Ruskatrööttä

**Ruskatrööttä** on joka vuosi järjestettävä puhallin- ja lyömäsoittajien yhteinen leiriviikonloppu. Ruskatrööttää järjestetään Pohjois-Karjalan, Etelä-Karjalan, Savon Kainuun ja Pirkanmaan alueella. Ruskatrööttä järjestetään siis pääosin Itäisen Suomen alueella. Ruskatrööttä kokoaa vuosittain keskimäärin 300 soittajaa. Soittajat ovat pääsääntöisesti näiltä alueilta.

Ruskatrööttään kokoontuu yhden viikonlopun ajaksi soittajia, joiden osaamistaso vaihtelee aloittelijoista puoliammattilaisiin. Osa soittajista on aloittanut soittamisen juuri ennen Ruskatrööttää, ja osa soittajista soittaa harrasteorkestereissa.

Ruskatröötässä soittaa viisi orkesteria. E-orkesterissa soittaa soittoharrastuksen aloittaneet, ja A-orkesterissa soittajat ovat käytännössä puoliammattilaisia. 

Vuonna 2022 Ruskatrööttä järjestettiin Orivedellä.
Vuonna 2018 Ruskatrööttä järjestettiin 5.10.2018 - 7.10.2018 Kuopiossa, vuonna 2017 Lieksassa ja vuonna 2016 Kiteellä. Vuonna 2023 se aiotaan järjestää Joensuussa.

Ruskatröötässä on monia eri soittimia esimerkiksi tuuba, pasuuna, fagotti, käyrätorvi, trumpetti, klarinetti, oboe, saksofoni, lyömäsoittimia (esim. rummut ja tamburiini) ja poikkihuilu.

## Ruskatröötät vuosittain ja paikkakunnittain
* 2018 Kuopio https://www.facebook.com/ruskatrootta2018/

* 2017 Lieksa

* 2016 Kitee https://www.karjalainen.fi/uutiset/uutis-alueet/kulttuuri/item/119204-yli-kolmesataa-puhaltajaa-ja-viisi-orkesteria 

* 2015 Iisalmi

* 2009 Kajaani https://yle.fi/uutiset/3-5892601
Jasmonihappo

**Jasmonihappo** (C12H18O3) on karboksyylihappoihin kuuluva orgaaninen yhdiste. Jasmonihappo on merkittävä kasvihormoni ja sillä on rooli muun muassa kasvin kasvun säätelyssä ja puolustautumisessa kasvinsyöjiä vastaan.

## Biosynteesi ja rooli
Jasmonihappo on huoneenlämpötilassa siirappimaista nestettä. Yhdiste on optisesti aktiivista ja sen kiertokyky kloroformiliuoksessa on –83,5. Jasmonihappoa eristettiin ensimmäisen kerran jasmiineista, mutta sitä on sen jälkeen eristetty useista muistakin kasveista. Jasmonihappoa esiintyy kaikissa kasvinosissa, erityisesti kasvavissa osissa. Kasvit muodostavat sitä lähtien linoleenihaposta hapettavien lipoksigenaasientsyymien ja syklisoivien entsyymien katalysoimana. Jasmonihapon vaikutukset kasvihormonina muistuttavat abskissihapon vaikutuksia. Suurina pitoisuuksina se muun muassa estää kasvin kasvua ja indusoi siementen kypsymistä. Kasvin vahingoittuessa jasmonihappo aktivoi geenejä, jotka ohjaavat proteinaasi-inhibiittoreiden tuotantoa. Nämä yhdisteet ovat osa kasvien suojautumismekanismeja vaurioiden ja kasvinsyöjien varalta.  
:
Kasveissa jasmonihaposta muodostuu myös metyylijasmonaattia ja jasmonia, joilla on niin ikään merkitystä kasvihormoneina.

## Lähteet

## Aiheesta muualla
*Kyoto Encyclopedia of Genes and Genomes (KEGG): Jasmonic acid 
*Dr. Duke's Phytochemical and Ethnobotanical Databases: Jasmonic-acid
Suomen urheilu 1955

**Suomen urheilu 1955** käsittelee vuoden 1955 merkittäviä uutisia ja tapahtumia suomalaisessa urheilussa.

## Vuoden urheilija

Urheilutoimittajain Liiton Vuoden urheilija -äänestyksessä kymmenen parhaan joukkoon sijoittuivat:

Erillisellä naisten listalla kuusi parasta olivat:

## Autourheilu

* Jyväskylän suurajot kilpailtiin viidennen kerran ja voittajaksi ajoi Eino Elo Peugeot 403:lla.

## Jalkapallo

* Suomen maajoukkue pelasi kuusi virallista maaottelua ja hävisi ne kaikki. Suomen neljästä maalista kuopiolainen Matti Hiltunen teki kaksi. Vuosina 1952–1955 neljän maan kesken pelatussa Pohjoismaiden-mestaruusturnauksessa Suomi jäi viimeiseksi. Elo-syyskuussa saksalainen Kurt Weinreich tuli Aatos Lehtosen tilalle maajoukkueen valmentajaksi.
* Suomen-mestaruuden voitti helsinkiläinen Kiffen, hopeaa sai Valkeakosken Haka ja pronssille sijoittui Vasa IFK.

## Jääkiekko

* Suomen-mestaruuden voitti kolmannen peräkkäisen kerran tamperelainen TBK, joka voitti Turun Palloseuran ensimmäisessä loppuottelussa kotonaan 5–2 ja toisessa ottelussa vieraskentällä 4–7. Pronssille sijoittui Helsingin IFK.

## Jääpallo

* Suomen maajoukkue pelasi helmikuussa Helsingissä ensimmäisen maaottelunsa Neuvostoliittoa vastaan ja ottelu päättyi tasapeliin 3–3. Tämän jälkeen Suomi voitti Drammenissa Norjan 2–8 ja pelasi Örebrossa Ruotsin kanssa tasan 2–2.
* Suomen-mestaruuden voitti Lappeenrannan Veiterä, hopeaa sai Oulun Palloseura ja pronssille sijoittui Warkauden Pallo -35.

## Koripallo

* Miesten Suomen-mestaruuden voitti kahdeksannen peräkkäisen kerran Pantterit, hopeaa sai Työväen Mailapojat ja pronssille sijoittui Sörnäisten NMKY, kaikki kolme Helsingistä.
* Naisten Suomen-mestaruuden voitti Tampereen Pyrintö, hopeaa sai helsinkiläinen Kilven Urheilijat ja pronssille sijoittui Helsingin Visa.

## Nyrkkeily

* Euroopan-mestaruuskilpailuissa Berliinissä, Länsi-Saksassa Pentti Hämäläinen saavutti pronssia alle 57-kiloisten sarjassa ja Pentti Rautiainen alle 60-kiloisissa.

## Paini

* Kreikkalais-roomalaisen painin maailmanmestaruuskilpailuissa Karlsruhessa, Länsi-Saksassa Kyösti Lehtonen saavutti hopeaa alle 67-kiloisten sarjassa ja Veikko Lahti alle 87-kiloisissa.

## Yleisurheilu

* Pentti Karvonen juoksi 1.7. Helsingissä 3&nbsp;000 metrin estejuoksun maailmanennätyksen 8.47,8 ja paransi sitä 15.7. Oslossa aikaan 8.45,4. Kumpikaan ajoista ei kuitenkaan ollut Suomen-ennätys, koska Olavi Rinteenpää oli juossut nopeammin vuonna 1953, jolloin virallisia maailmanennätyksiä ei vielä noteerattu.
* Eeles Landström hyppäsi 17.7. Kouvolassa seiväshypyn Euroopan-ennätyksen 447&nbsp;cm ja paransi 24.8. Helsingissä ennätystä tulokseen 450&nbsp;cm.

## Lähteet

* 

### Viitteet